ગેજેટની દુનિયા એટલી બધી નિરાળી બની ચૂકી છે કે આપણી વિચારવાની તાકાત ઓછી પડે, પણ ગેજેટની દુનિયા ખતમ થવાનું નામ નહીં લે. મ્યુઝિકના શોખીનો માટે એક નવો જ ઓપ્શન આપતું એક ગેજેટ ગત અઠવાડિયે ધ્યાનમાં આવ્યું હતું. આ ગેજેટ એટલે વોટરપ્રૂફ સ્પીકર. ગેજેટની દુનિયામાં તેને શાવર સ્પીકર પણ કહેવાય છે. મ્યુઝિક સાંભળવા ટેવાયેલા લોકો હવે તો પોતાનો મોબાઇલ પણ બાથરૂમમાં લઈ જતાં ખચકાતા નથી, પણ બાથરૂમમાં મોબાઇલ ગમે ત્યાં પડી જવાનો ભય રહે. અત્યારે ઉનાળો ચાલે છે એટલે વાંધો નહીં, પણ શિયાળામાં તો ગરમ પાણીના ઉપયોગના કારણે વરાળ કે ભેજ પણ મોબાઇલ ખરાબ કરી શકે ત્યારે શું કરવું? તો તેનો જવાબ છે શાવર સ્પીકર..